**ОПИС ПОСЛОВА ЗА АНГАЖОВАЊЕ ЕКСПЕРТСКЕ ПОДРШКЕ ЗА ПОДРШКУ ЈЛС У ИЗРАДИ ПЛАНОВА СПРЕМНОСТИ И ОДГОВОРА НА ЈАВНОЗДРАВСТВЕНЕ РИЗИКЕ У КРИЗНИМ И ВАНРЕДНИМ СИТУАЦИЈАМА**

|  |  |  |  |
| --- | --- | --- | --- |
| ***Бр. уговора о донацији и шифра пројекта*** | GLOA 1/2025  159-СЗО | ***Локација:*** | Србија |
| ***Буџетска линија:*** | 3.2. Consultants -local (mentors for 100 LSGs for development of plans) | ***Период извршења:*** | 1. мај 2025.- 14.новембар 2025. |
| ***Тражене позиције*** | Експерт за области јавног здравља и/или кризне и ванредне ситуације | | |

|  |
| --- |
| **Сврха** |
| На пројекту „Подршка ЈЛС у изради планова спремности и одговора на јавноздравствене ризике у кризним и ванредним ситуацијама“ , потребна је експертска подршка од стране до 10 експерата за до 100 градова, општина и градских општина да, на основу урађених процена ризика, израде Планове спремности и одговора на јавноздравствене ризике у ванредним ситуацијама који су се у урађеној процени ризика показали као доминантни на њиховим територијама.  Подршка подразумева пружање експертске подршке и стручног знања у областима јавног здравља, здравствене заштите и кризних и ванредних ситуација, кроз израду Плана спремности и одговора на јавноздравствене ризике у кризним и ванредним ситуацијама, а по методологији Светске здравствене организације. Усвајање Плана од стране органа ЈЛС и градске оопштине није предвиђено пројектом као обавеза ЈЛС односно градске општине.  Сврха је подршка ЈЛС да на правно, стручно и стилски уједначен и поуздан начин, израде наведене планове који ће касније послужити као модел осталим ЈЛС и пример добре праксе, али и подићи ниво спремности и одговора на јавноздравствене ризике у кризним и ванредним ситуацијама изабраних локалних самоуправа. |

|  |
| --- |
| **Уводне информације** |
| Стална конференција градова и општина – Савез градова и општина Србије (СКГО) пружа подршку локалним властима у њиховима напорима да изграде свој правни, финансијски и функционални капацитет, заступа интересе, пружа висококвалитетне услуге и подржава развој и унапређење локалне самоуправе кроз заједничко деловање чланства, у складу са европским стандардима.  Министарство здравља, у сарадњи са Светском здравственом организацијом (СЗО) и Програмом Уједињених нација за развој (UNDP), а уз подршку Института за јавно здравље Србије „Др Милан Јовановић Батут“, мреже института и завода за јавно здравље и Сталне конференције градова и општина - Савеза градова и општина Србије (СКГО), спроводи пројекат IРА „ЕУ за здравствени систем Србије“, финансиран средствима Европске Уније. Корисник друге компоненте овог пројекта је и Министарство унутрашњих послова (МУП), Сектор за ванредне ситуације. У оквиру овог пројекта планирано је да се ојача и унапреди спремност 100 јединица локалне самоуправе (ЈЛС) за одговор на јавноздравствене претње у свим врстама ванредних ситуација, првенствено кроз израду планова спремности и одговора на здравствене претње у ванредним ситуацијама, према моделу СЗО.  У складу са Законом о јавном здрављу („Службени гласник РС“, бр. 15/2016), планирање и поступање у овој области је законска обавеза ЈЛС, као саставни део обавезе програмирања и планирања у области јавног здравља. У току 2024. године, у оквиру прве фазе наведеног пројекта, Институт „Батут“ је са својим тимом за управљање ванредним здравственим ситуацијама и обученим представницима мреже института и завода за јавно здравље успешно обавио процене ризика по јавно здравље у ванредним ситуацијама у 145 градова и општина у Србији. Ово је урађено применом стандардизоване и међународно признате методологије СЗО – STAR (Strategic Tool for Assessing Risks). Здравствене податке потребне за ове процене обезбедила је мрежа института и завода за јавно здравље, док су локалне самоуправе и Министарство унутрашњих послова (Сектор за ванредне ситуације) обезбедили потребне скупове нездравствених података из општих процена ризика. Израђене процене постаће и саставни део Националног регистра ризика од катастрофа у Републици Србији, који води Сектор за ванредне ситуације Министарства унутрашњих послова.  Имајући у виду улогу, законске надлежности и обавезе у области спремности и одговора на јавноздравствене претње у ванредним ситуацијама, одлучено је да партнер Министарства здравља и СЗО у имплементацији ове фазе пројекта, поред Института „Батут“ и мреже института и завода за јавно здравље, буде и Стална конференција градова и општина (СКГО). Институт „Батут“ и територијално надлежни институти и заводи за јавно здравље имаће стручну улогу и обезбеђиваће потребан квалитет израђених планова, док ће СКГО бити задужена за укупну координацију и динамику имплементације, због своје позиције и сталне непосредне комуникације са градовима и општинама. Израда предметних планова спремности и одговора (у оквиру одговарајућих планова заштите и спасавања) помоћи ће јединицама локалне самоуправе да побољшају и унапреде своју спремност за одговор на све врсте јавноздравствених претњи, у контексту ванредних ситуација.  Тим поводом, СКГО расписује конкурс за експертску подршку за 100 градова и општина у изради планова спремности и одговора на здравствене претње у ванредним ситуацијама (Даље: Планови). Израда планова биће спроведена у периоду од 01. маја до 30. новембра 2025. У зависности од конретно одабраних 100 градова и општина, општине ће бити подељене у 10 група са просечно 10 ЈЛС по групи (што ће зависити и од покривености одабраних ЈЛС институтима и заводима за јавно здравље). У циљу равномерније динамике спровођења подршке, почетак рада првих 5 група ће почети месец дана раније у односу на почетак рада следећих 5 група одабраних ЈЛС.  *Експерти ће радити у сарадњи са Тимовима* на нивоу ЈЛС, које сачињавају представник ЈЛС и представник територијално надлежног завода/института за јавно здравље, а у координацији и уз подршку СКГО.  **Експерти ће бити ангажовани за једну, а највише две групе ЈЛС** да у сарадњи са горенаведеним тимовима, пружају менторску подршку у изради Планова по методологији и израђеном моделу од стране Светске здравствене организације.  Ово подразумева обавезу учешћа на уводној онлајн радионици за групу од 50 одабраних ЈЛС; учешће на регионалној радионици за групу припадајућих ЈЛС/ЛС у организацији СЗО; учешће на две онлајн радионице током процеса израде и стручне подршке у изради и финализацији докумената за групу припадајућих ЈЛС, како би се омогућио правно, стручно и стилски уједначен и поуздан начин израде Планова и обезбедио планирани континуитет и предвиђени рокови израде.  Сем наведеног, нису предвиђене обавезе путовања експерата изузев на предлог и у организацији СКГО уколико дође до застоја и непредвиђених изазова у изради планова. |

|  |
| --- |
| **Очекивани производи рада** |
| 1. Израђени планови спремности и одговора на јавноздравствене ризике у ванредним ситуацијама који су се у урађеној процени ризика показали као доминантни на територијама локалних самоуправа а према методологији Светске здравствене организације за групу подржаних ЈЛС. |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Задаци и обим ангажмана до 10 одабраних експерaта за подршку у области здравствене заштите и кризних и ванредних ситуација**   |  |  |  | | --- | --- | --- | | **Задаци планиране подршке** | **Број дана ангажовања** | **Временски**  **оквир** | | 1. Учешће на уводној онлајн радионици у организацији СКГО | 1 | До 15.маја 2025. уколико експерт ради са групом ЈЛС из првог круга подршке  До 31.маја уколико експерт ради са групом ЈЛС из другог круга подршке | | 1. Учешће на регионалној радионици за групу од око 10 локалних самоуправа из истих/територијално блиских округа у организиацији СЗО | 1 | До 31.маја 2025. уколико експерт ради са групом ЈЛС из првог круга  До 10.јуна уколико експерт ради са групом ЈЛС из другог круга | | 1. Учешће на два сета онлајн радионица/састанака са номинованим представницима локалних самоуправа у проширеном саставу, на средини и на крају процеса израде планова | 2 | До 15.јула 2025. уколико експерт ради са групом ЈЛС из првог круга  До 15.августа уколико експерт ради са групом ЈЛС из другог круга | | | | 1. Менторска /стручна подршка у циљу обезбеђивања методолошке и стилске хармонизације документа и довршавања документа у планираном року. | 3 дана по подржаној ЈЛС (нпр. за 10 ЈЛС 30 дана) | До 15.октобра 2025. уколико експерт ради са групом ЈЛС из првог круга  До 15.новембра уколико експерт ради са групом ЈЛС из другог круга | | 1. Координација са пројектним тимом СКГО, додатна усаглашавања Планова и припрема извештаја о реализацији подршке | 2 | До краја новембра 2025. године | | **Максималан број дана (за групу од 10 ЈЛС)[[1]](#footnote-1)** | **36** |  | |

|  |
| --- |
| **Потребне квалификације и искуство Експерта за подршку у области јавног здравља и/или кризне и ванредне ситуације** |
| 1. Високо образовање у области друштвених и/или медицинских наука; 2. Најмање 7 година професионалног искуства у областима здравстене заштите и/или кризних и ванредних ситуација; 3. Искуство у раду са локалним самоуправама и/или здравственим установама у областима јавног здравља и/или кризних и ванредних ситуација 4. Компјутерска писменост (MS Office пакет) 5. Добре аналитичке вештине; 6. Добре комуникационе вештине;   (viii)Добре организационе вештине и тимски дух; |
| **Комуникација и координација током ангажмана** | |
| У обављању активности, ангажовани експерт ће бити у сталној комуникацији (и мејлом и телефоном) са Програмском директорком за друштвени развој и менаџером Пројекта, као и са експертским тимовима за подршку у областима ванредних ситуација и јавног здравља за изабране ЈЛС. | |

1. Тачан број ЈЛС по групи а сходно и одговарајући број експертских дана ће се утврдити након одабира ЈЛС и њиховог груписања у оквиру надлежности одговарајућих Института и Завода за јавно здравље. [↑](#footnote-ref-1)